আবুল ওয়াফা সৈয়দ মাহমুদ শাহ আল-কাদরী আল-হানাফি আল-আফগানি  (২৫ জুন ১৮৯৩ - ২৩ জুলাই ১৯৭৫) বা আবু ওয়াফা আল আফগানী  একজন হায়দ্রাবাদ -ভিত্তিক আফগান ইসলামিক পণ্ডিত, হানাফি ফকিহ এবং গবেষক ছিলেন।   প্রাথমিক জীবন এবং শিক্ষা  আবুল ওয়াফা আল-আফগানি ১৩১০ হিজরির ১০ জিলহজ (২৫ জুন ১৮৯৩ খ্রিস্টাব্দ) কান্দাহারে জন্মগ্রহণ করেন। তাঁর বাবা সৈয়দ মোবারক শাহ কাদরি ছিলেন একজন ইসলামী পণ্ডিত।  তিনি পড়াশোনার জন্য কান্দাহার থেকে ভারতে আসেন এবং কিশোর বয়সে রামপুর ও গুজরাটের পণ্ডিতদের কাছে শিক্ষা গ্রহণ করেন। পরবর্তীতে ১৩৩০ হিজরি (১৯১২ খ্রিস্টাব্দ) তিনি হায়দ্রাবাদ, দাক্ষিণাত্যে চলে যান এবং মাদ্রাসা নিজামিয়ায় ভর্তি হন। সেখান থেকে তিনি স্নাতক সম্মানের পড়া শেষ  করেন। তাঁর শিক্ষকদের মধ্যে  আনোয়ারুল্লাহ ফারুকী ছিলেন। তিনি জামিয়া নিজামিয়া ও দায়রাত আল-মা‘আরিফ আল-উসমানিয়ার প্রতিষ্ঠাতা ছিলেন। এছাড়াও তাঁর শিক্ষক ছিলেন শেখ আব্দুস সামাদ, শেখ আব্দুল করিম, শেখ রুকনুদ্দিন এবং কারি মুহাম্মদ আইয়ুব।   কর্মজীবন ও মৃত্যু  স্নাতক শেষ করার পর আফগানি মাদ্রাসা নিজামিয়ায় শিক্ষক হিসেবে নিযুক্ত হন। সেখানে তিনি বেশ কয়েক বছর ধরে সাহিত্যিক আরবি, ফিকহ (ইসলামী আইনশাস্ত্র) এবং হাদিস বিষয়ে শিক্ষা দেন।  ১৯৪৮ সালে, তাঁর তত্ত্বাবধানে এবং বন্ধুদের সমর্থনে তিনি নু‘মানি বিজ্ঞান পুনরুজ্জীবনের জন্য একটি কমিটি গঠন করেন। কমিটির নাম ছিল লজনাত-উ-ইহয়া আল-মা‘আরিফ আন-নু‘মানিয়্যাহ। এই কমিটির অধীনে তিনি হিজরি দ্বিতীয় ও তৃতীয় শতাব্দীর ইমামদের অনেক মূল্যবান বই প্রকাশ করেন। তিনি নিজের সময়, সম্পদ এবং জ্ঞান যথাসম্ভব স্বেচ্ছায় দান করেছিলেন।   আবদ আল-ফাত্তাহ আবু গুদ্দা তাকে দেখতে এসেছিলেন। তিনি বলেন যে, "তাঁর বাড়িতে বই, পাণ্ডুলিপি এবং লেখা ছাড়া আর কিছুই ছিল না। এই বইগুলো তাঁর চারপাশে ছড়িয়ে থাকত। আবুল ওয়াফা রাতে মাত্র কয়েকটি খাদ্যের টুকরো খেতেন। আর তাঁর রাতগুলো আল্লাহর কাছে দোয়ায় কাটত।"   আফগানি ১৩ রজব ১৩৯৫ হিজরিতে (২৩ জুলাই ১৯৭৫) হায়দ্রাবাদে মারা যান এবং হায়দ্রাবাদের মিসরিগঞ্জের আনোয়ার-ই-নকশবন্দী চমনে তাকে সমাহিত করা হয়।   বই  নিচে তাঁর কাজের কিছু উল্লেখযোগ্য বইয়ের তালিকা দেওয়া হলো:     ফিকহে আত-তাহাওয়ীর মুখতাসার (একটি খণ্ডে)   আল-বুখারীর আত-তারীখ আল-কবীরের তৃতীয় খণ্ডের উপর গবেষণা কাজ  আল-খাসাফের কিতাব আন-নাফাকাত  আল-সারাখসির উসুল আল-সারাখসি     আল-সারাখসির শরহ আয-যিয়াদাত - .২ খণ্ডে  আল-যহাবির মানাকিব-উ-আবি হানিফা ওয়া সাহিবাইহি ইউসুফ ওয়া মুহাম্মদ আল-কাওসারির সাথে বইটি প্রকাশিত হয়।  মুহাম্মদ আল-শায়বানীর কিতাব আল-হুজ্জাহ আলা আহল আল-মদীনা (এই বইটি মাহদী হাসান শাহজাহানপুরী দ্বারা গবেষণা করা হয়েছিল এবং আফগানীর তত্ত্বাবধানে ৪ খণ্ডে প্রকাশিত হয়েছিল। )  আল-শায়বানীর কিতাব আল-আথার    আল-শায়বানীর কিতাব আল-আসল (আল-মাবসুত নামে পরিচিত)    আবু আবদুল্লাহ আস-সাইমারি (মৃত্যু ১০৪৫ খ্রি.) এর আখবার-উ-আবি হানিফা ওয়া আশাবিহি  মুহাম্মদ বিন ইউসুফ আস-সালিহি আশ-শামী (মৃত্যু ৯৪২ হিঃ) এর উকুদ আল-জুমান ফি মানাকিব আল-ইমাম আল-আহম আবি হানিফাহ আল-নুমান। এটি ইমাম আবু হানিফার গুণাবলি ও অবদানের ওপর একটি বিস্তৃত গ্রন্থ।  আবু ইউসুফের কিতাব আল-আথার     আবু ইউসুফের কিতাব আর-রাদ্দ আলা সিয়ার আল-আওজাই   আবু ইউসুফের ইখতিলাফ-উ-আবি হানিফাহ ওয়া ইবনে আবি লায়লা  মুহাম্মদ আল-শায়বানীর কিতাব আল-আসল  আল-শায়বানীর আল-জামি'আল-কাবীর  আল-শায়বানীর শরহ কিতাব আল-আথার  আল-শায়বানীর জিয়াদাত আজ-জিয়াদাতের উপর আল-শারাখসির আন-নুকাত    তথ্যসূত্র    গ্রন্থপঞ্জি      বিষয়শ্রেণী:CS1 Arabic-language sources (ar) বিষয়শ্রেণী:CS1 Urdu-language sources (ur) বিষয়শ্রেণী:কান্দাহারের ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:১৯৭৫-এ মৃত্যু বিষয়শ্রেণী:১৮৯৩-এ জন্ম